**PRETENDENTA PIEDĀVĀJUMS**

**Valsts ieņēmumu dienesta rīkotajam iepirkumam**

**“Dokumentu lasītāju piegāde”**

**Iepirkuma identifikācijas Nr. FM VID 2024/126**

Pretendents\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_, parakstot pretendenta piedāvājumu,

* apliecina, ka nodrošinās iepirkuma “Dokumentu lasītāju piegāde”, ID Nr.FM VID 2024/126 izpildi atbilstoši obligātajām (minimālajām) tehniskajām prasībām un finanšu piedāvājumā noteiktajām cenām;
* apliecina, ka iepirkuma līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
* apliecina, ka uz pretendentu neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais, proti, pretendents (tai skaitā pretendenta apakšuzņēmējs/-i) nav:

a) Krievijas valstspiederīgais, fiziska persona, kas uzturas Krievijā, vai juridiska persona, vienība vai struktūra, kura iedibināta Krievijā;

b) juridiska persona, vienība vai struktūra, kuras īpašumtiesības vairāk nekā 50 % apmērā tieši vai netieši pieder šā punkta a) apakšpunktā minētajai vienībai;

c) fiziska vai juridiska persona, vienība vai struktūra, kas darbojas a) vai b) apakšpunktā minētās vienības vārdā vai saskaņā ar tās norādēm, tostarp, ja uz tiem attiecas vairāk nekā 10 % no līguma vērtības, apakšuzņēmēji, piegādātāji vai vienības, uz kuru spējām paļaujas publiskā iepirkuma direktīvu nozīmē.

1. **Tehniskais piedāvājums**

*1.tabula*

| **Nr.**  **p.k.** | **Obligātās (minimālās) prasības** | **Pretendenta piedāvātais**  *(pretendents[[1]](#footnote-2) aizpilda*  *katru aili)* |
| --- | --- | --- |
|  | **Iepirkuma priekšmets** | |
|  | Jaunu, nelietotu, lietotāja veselībai drošu, ražotāja oriģinālajā iepakojumā un atbilstošā komplektācijā dokumentu lasītāju (turpmāk – Prece) piegāde. | *Pretendents norāda Preces nosaukumu, marku vai artikulu, Preces ražotājvalsti, ražotāju, kā arī interneta adresi, kurā var atrast informāciju par attiecīgo piedāvāto Preces modeli.* |
|  | ***Preces tehniskās prasības[[2]](#footnote-3)*** | |
|  | Kompaktas konstrukcijas Prece, kas nodrošina optisko skenēšanu, dokumenta mašīnlasāmās zonas nolasīšanu un teksta lauku atpazīšanu dokumenta vizuālajā zonā (optisko skenēšanu un datu nolasīšanu vienā darbībā). |  |
|  | Datu nolasīšana:  - ICAO 9303 un ISO 7501 aprakstītie mašīnlasāmie dokumenti – mašīnlasāmās vīzas, ceļošanas dokumenti, tajā skaitā transportlīdzekļa tehniskā apliecība;  - lineārie svītrkodi – vismaz Code39; Code128; ITF; EAN-8; EAN-13;  - divdimensiju svītrkodi, piemēram, PDF417. |  |
|  | Optiskais sensors:  - CMOS vai ekvivalents;  - krāsu digitālā kamera: izšķirtspēja vismaz 450 ppi;  - attēla kadra izmērs vismaz 2592 x 1944 pikseļi;  - vismaz 24 bitu RGB krāsas. |  |
|  | Nepieciešamais laiks inicializācijai un nolasīšanai: ne vairāk par 2 sekundēm. |  |
|  | Apgaismojums: baltas gaismas diodes. |  |
|  | Automātiska ICAO 9303 / ISO 7501 / ISO 1831 atbilstošu pasu, vīzu un ID karšu atpazīšana. |  |
|  | Automātiska dokumenta derīguma termiņa noteikšana. |  |
|  | Automātiska informācijas salīdzināšana: mašīnlasāmās zonas dati ar vizuālo zonu, mašīnlasāmā zona ar svītrkodu. |  |
|  | Kontrolciparu/kontrolsummu kalkulācija. |  |
|  | Mašīnlasāmās zonas drukas kvalitātes pārbaude. |  |
|  | Pieslēgums datoram: vismaz USB 2.0. |  |
|  | Barošana: no USB pieslēguma. |  |
|  | Savietojamība: *MS Windows* 10 vai jaunāks. |  |
|  | “Citrix Virtual Apps and Desktops” virtuālo darbstaciju un aplikāciju atbalsts uz *Linux (RedHat un Ubuntu)* klientiem (*Citrix Workspace App for Linux*) un *Windows* klientiem *(Citrix Workspace App for Windows*). |  |
|  | Piedāvātajai Precei jābūt pieejamiem draiveriem, savietojamiem ar šādām operētājsistēmām:   * *Windows 10* vai jaunāks; * *Linux Red Hat* un *Ubuntu*. |  |
|  | Lai nodrošinātu Preces savietojamību un datu nodošanu uz VID IS EMDAS, Precei jābūt saderīgai ar Regula Document Reader SDK\_4.15.1 vai Regula Document Reader SDK\_5.2 programmnodrošinājumu. Piedāvājumā jāiekļauj Regula Document Reader SDK atbilstoša līmeņa licencēm. |  |
|  | ***Preces piegāde*** | |
|  | Piegādātājs par saviem līdzekļiem nodrošina savlaicīgu kvalitatīvas, jaunas, nelietotas, lietotāja veselībai drošas, ražotāja oriģinālajā iepakojumā un atbilstošā komplektācijā un Līguma nosacījumiem atbilstošas Preces piegādi atsevišķu piegāžu veidā pēc Pasūtītāja nepieciešamības. Prece piegādājama Pasūtītāja darba laikā: no pirmdienas līdz ceturtdienai no plkst. 8.15 līdz plkst. 16.00 un piektdienās no plkst. 8.15 līdz plkst. 15.00. Piegādes vieta: Valsts ieņēmumu dienests, Talejas iela 1, Rīga vai Rīgas iela 4/6, Daugavpils, Pasūtītāja norādītajā telpā. |  |
|  | Preces piegādes termiņš – ne ilgāk kā 30 (trīsdesmit) darba dienu laikā no Pasūtītāja pasūtījuma nosūtīšanas dienas uz Piegādātāja e-pasta adresi. Pušu pilnvarotās personas iepriekš elektroniski savlaicīgi saskaņo noteiktu Preces piegādes laiku Pasūtītāja darba laikā.  Lai izvairītos no tā, ka tiek norādīts nepamatoti īss Preces piegādes termiņš, tad minimālais pretendenta piedāvātais Preces piegādes laiks ir 20 (divdesmit) darba dienas. | *Pretendents norāda Preces piegādes laiku:\_\_\_\_ darba dienas*  *Pretendenta piedāvātais laiks tiks izmantots vērtējot piedāvājumus saskaņā ar uzaicinājuma 3.punkta*  *Piedāvājuma izvēle un piedāvājuma izvēles kritēriji” 3.2.apakšpunktā noteikto* |
|  | Saņemot Preci Pasūtītāja pilnvarotā persona pārbauda Preces atbilstību pasūtījumam, Līguma un tā pielikumu prasībām, kā arī Latvijas Republikā spēkā esošo normatīvo aktu prasībām. Ja Prece atbilst visām minētajām prasībām, Pasūtītāja pilnvarotā persona paraksta Preces piegādes pavadzīmi. |  |
|  | Preces piegādi pilnā apjomā un Preces atbilstību pasūtījumam, Līguma un pielikumu nosacījumiem apliecina Pušu pilnvaroto personu parakstīta pavadzīme. Preces piegādes pavadzīme ir pamatojums norēķinu veikšanai Līgumā noteiktajā kārtībā.  Preces piegāde tiek uzskatīta par veiktu pavadzīmes abpusējas parakstīšanas dienā. |  |
|  | Pasūtītājs, konstatējot saņemtās Preces trūkumus un/vai neatbilstību pasūtījumā, Līgumā vai tā pielikumā noteiktajām prasībām, vai Latvijas Republikā spēkā esošo saistošo normatīvo aktu prasībām, piegādāto Preci nepieņem un neparaksta pavadzīmi, un sastāda pretenziju (aktu) par konstatētajiem trūkumiem, ko nosūta Piegādātājam. Neatbilstošas un/vai Preces ar trūkumiem piegādes gadījumā, Piegādātājs novērš Preces neatbilstības un/vai trūkumus, nepieciešamības gadījumā to apmainot pret atbilstošu Preci. |  |
|  | Ja Piegādātājs objektīvu (pierādāmu) apstākļu dēļ (pārtraukta Preces ražošana u.tml.) nevar piegādāt Līgumā norādīto Preci, Piegādātājs, nosūtot Pasūtītājam motivētu vēstuli un saņemot Pasūtītāja rakstveida saskaņojumu var piedāvāt Pasūtītājam ekvivalentas Preces piegādi ar tādu pašu vai labāku raksturojumu un tehniskajiem parametriem, nepārsniedzot Līgumā norādīto Preces cenu. |  |
|  | Pasūtītājs pārbauda piedāvātās ekvivalentās preces atbilstību Ministru kabineta 2015. gada 28. jūlija noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība” (turpmāk – MK noteikumi Nr. 442) 4.1, 36.1punktam un Valsts drošības iestāžu Informācijas tehnoloģiju drošības rekomendācijām, un, konstatējot neatbilstību, saskaņā ar MK noteikumu Nr. 442 36.3punktu pirms saskaņojuma sniegšanas, nosūta informāciju par attiecīgo piedāvāto ekvivalento preci atzinuma sniegšanai Satversmes aizsardzības birojam (turpmāk – SAB). Gadījumā, ja tiek saņemts negatīvs atzinums no minētās valsts drošības iestādes par Piegādātāja piedāvāto ekvivalento preci, Pasūtītājs Preces nomaiņu nesaskaņo |  |
|  | Piegādātājs Preces piegādes laikā kopā ar Preci Pasūtītāja pilnvarotajai personai nodod Preces lietošanas instrukciju (informāciju par lietošanas mērķi, apkopi un glabāšanu) latviešu valodā izdrukāta dokumenta veidā vai elektroniskā veidā uz datu nesēja, vai atsūtot e-pastā, (ja attiecīgā veida Precei tāda ir) un garantiju apliecinošu dokumentāciju. |  |
|  | Piegādātajām Precēm ir jāatbilst CE (Conformité Européne) marķējuma standartam. |  |
|  | ***Preces* garantija** | |
|  | Piegādātājs nodrošina Precei garantiju ne mazāk kā 24 (divdesmit četri) mēnešus no dienas, kad Pušu pilnvarotās personas parakstījušas Preces piegādes pavadzīmi. Precei jābūt sertificētai atbilstoši Preces specifikācijai, ievērojot Latvijas Republikā spēkā esošos saistošos normatīvos aktus. Visi nepieciešamie sertifikāti, kas apliecina Preces lietošanu, jāiesniedz līdz ar lietošanas instrukciju, piegādājot Preci. | *Pretendents norāda Preces garantijas laiku- ……mēneši*\_ |
|  | Ja Preces garantijas laikā atklājas Preces trūkumi, kas nav radušies Preces nepareizas uzglabāšanas un/vai lietošanas rezultātā, Pasūtītāja pilnvarotā persona sagatavo pretenziju, ko nosūta Piegādātājam. Preces garantijas termiņā Piegādātājs par saviem līdzekļiem 10 (desmit) darba dienu laikā bez papildu maksas novērš piegādātās Preces trūkumus, nepieciešamības gadījumā apmainot Preci pret jaunu, Līgumam un tā pielikumam atbilstošu Preci no Pasūtītāja pilnvarotās personas pretenzijas nosūtīšanas dienas termiņā, kas ir vienāds ar pretendenta piedāvājumā norādīto Preces piegādes termiņu (šīs tabulas 3.2.apakšpunkts). |  |
|  | ***Preces* izmaksas** | |
|  | Preces cenā ir jābūt iekļautām visām izmaksām, kas saistītas ar Preces vērtību, Preces piegādi, ieskaitot transporta izmaksas līdz Pasūtītāja norādītajai Preces piegādes vietai, darbaspēka izmaksas, nodokļus, izņemot PVN, nodevas, nekvalitatīvas, bojātas un/vai Līguma, tā pielikuma, pasūtījuma prasībām neatbilstošas Preces apmaiņas izmaksas (ja tas būs nepieciešams), ar garantijas nodrošināšanu saistītas izmaksas, ar nepieciešamo atļauju iegūšanu no trešajām personām saistītās izmaksas, un citas ar Preces savlaicīgu un kvalitatīvu piegādi saistītas izmaksas, kas nepieciešamas Līguma pilnīgai un kvalitatīvai izpildei. |  |
|  | **Pretendenta atbilstība** **profesionālās darbības veikšanai** | |
|  | Pretendents ir Latvijas Republikas Uzņēmumu reģistra Komercreģistrā reģistrēts komersants.  *Informācija tiks pārbaudīta Latvijas Republikas Uzņēmumu reģistra vestajos reģistros.* | |
|  | Pretendents ir fiziskā persona, kura reģistrēta kā saimnieciskās darbības veicēja, – ir reģistrēta VID kā nodokļu maksātāja.  *Informācija tiks pārbaudīta Valsts ieņēmumu dienesta publiski pieejamā datubāzē.* | |
|  | Pretendents ir ārvalstī reģistrēta vai pastāvīgi dzīvojoša persona.  *Pretendentam kopā ar piedāvājumu jāiesniedz kompetentas attiecīgās valsts institūcijas izsniegts dokuments (oriģināls vai apliecināta kopija), kas apliecina, ka pretendents reģistrēts atbilstoši attiecīgās valsts normatīvo aktu prasībām, kā arī pretendents nav ārzonā reģistrēta juridiskā persona vai personu apvienība* *vai norāda publiski pieejamu reģistru, kur pasūtītājs bez papildu samaksas varētu pārliecināties par pretendenta reģistrācijas faktu, pievienojot norādītās prasības izpildi apliecinošās informācijas tulkojumu.* | |

1. **Komisijas iegūstamā informācija**
   1. Komisija no Valsts ieņēmumu dienesta (turpmāk - VID) publiski pieejamās datubāzes, iegūst informāciju par to, vai pretendentam, kuram būtu piešķiramas iepirkuma līguma slēgšanas tiesības dienā, kad pieņemts lēmums par iespējamu līguma slēgšanas tiesību piešķiršanu, Latvijā nav VID administrēto nodokļu (nodevu) parādu, kas kopsummā pārsniedz EUR 150 (viens simts piecdesmit *euro*).
   2. Ja pretendentam dienā, kad pieņemts lēmums par iespējamu līguma slēgšanas tiesību piešķiršanu, ir VID administrēto nodokļu (nodevu) parādi, kas kopsummā pārsniedz EUR 150 (viens simts piecdesmit *euro*), komisija lūdz 3 (trīs) darba dienu laikā iesniegt izdruku no VID elektroniskās deklarēšanas sistēmas par to, ka pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā nav nodokļu parādu, kas kopsummā pārsniedz EUR 150 (viens simts piecdesmit *euro*).

Ja šīs sadaļas 2.2.apakšpunktā noteiktajā termiņā izdruka netiek iesniegta, pretendents tiek izslēgts no dalības iepirkumā.

* 1. Ārvalstī reģistrētam vai pastāvīgi dzīvojošam pretendentam, kuram būtu piešķiramas iepirkuma līguma slēgšanas tiesības, komisija lūdz 3 (trīs) darba dienu laikā iesniegt apliecinājumu, ka pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā nav nodokļu parādu, kas kopsummā pārsniedz EUR 150 (viens simts piecdesmit *euro*), un valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem nav nodokļu parādu.
  2. Komisija attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu, tā dalībnieku, valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras ietekmē līguma izpildi. Kā arī šādu informāciju pārbauda attiecībā par pretendenta, kuram būtu piešķiramas līguma slēgšanas tiesības, dalībnieku un dalībnieka dalībnieku, valdes vai padomes locekli, patieso labuma guvēju, pārstāvēttiesīgo personu vai prokūristu, kā arī piesaistīto apakšuzņēmēju un tā dalībnieka dalībnieku, valdes vai padomes locekli, patieso labuma guvēju, pārstāvēttiesīgo personu vai prokūristu. Ja attiecībā uz pretendentu vai kādu no minētajām personām ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā.
  3. Komisija, attiecībā uz iepirkuma uzvarētāju, pirms līguma slēgšanas pārbauda šīs sadaļas 2.4. apakšpunktā minēto informāciju. Ja attiecībā uz iepirkuma uzvarētāju vai kādu no minētajām personām ir piemērotas Starptautisko un Latvijas Republikas nacionālo sankciju likuma 11.1panta pirmajā daļā noteiktās sankcijas, kuras kavēs līguma izpildi, Pasūtītājam ir tiesības neslēgt līgumu ar Iepirkuma uzvarētāju un izslēgt to no dalības iepirkumā.
  4. Komisija šīs sadaļas 2.4. apakšpunktā minēto informāciju iegūst no Latvijas Republikas [Uzņēmumu reģistra](https://info.ur.gov.lv/#/data-search), pārbaudot sankciju meklēšanas saitēs. Ja informācija par šīs sadaļas 2.4. apakšpunktā minētajām personām vietnē nav publicēta, pretendentam tā jāiesniedz:
     1. kopā ar piedāvājumu vai
     2. 3 (trīs) darba dienu laikā no Komisijas pieprasījuma nosūtīšanas datuma.
  5. Izziņas un citus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
  6. Ja Komisija konstatē pretendenta, kuram būtu piešķiramas līguma slēgšanas tiesības, tā piedāvāto preču ražotāja neatbilstību Ministru kabineta 2015. gada 28. jūnija noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” ja 4.1 punkta,36.1 punkta prasībām un Valsts drošības iestāžu Informācijas tehnoloģiju drošības rekomendācijās noteiktajam, tad Komisija saskaņā ar MK 442. noteikumu 36.3 punkta nosacījumiem informāciju nosūta atzinuma sniegšanai SAB.
  7. Lai apliecinātu atbilstību šīs sadaļas 2.8. apakšpunktā izvirzītajām prasībām, pretendents iesniedz informāciju par:
* pretendenta reģistrācijas valsti un reģistrācijas numuru;
* kādu valstu pilsoņi ir pretendenta patiesā labuma guvēji;
* pretendenta piesaistītā apakšuzņēmēja reģistrācijas valsti un reģistrācijas numuru’;
* kādu valstu pilsoņi ir apakšuzņēmēju patiesā labuma guvēji.
* piedāvātās Preces ražotājs,
* valsts, kurā Prece ražota;
* ražotāja patiesā labuma guvēji;

**2.10.** Ja ir saņemts negatīvs atzinums no SAB par pretendentu vai piedāvāto Preci, Komisija to izslēgs no dalības Iepirkumā.

## PIEDĀVĀJUMA IZVĒLE UN PIEDĀVĀJUMA IZVĒLES KRITĒRIJI

**3.1.** Komisija par iepirkuma uzvarētāju atzīst to pretendentu, kura piedāvājums Iepirkuma Uzaicinājumā norādītajām prasībām un kura piedāvājuma cena ir viszemākā. **3.2.**Gadījumā, ja vairāki pretendenti *piedāvā vienādu finanšu piedāvājuma zemāko cenu*, līguma slēgšanas tiesības tiek piešķirtas pretendentam, kurš norādījis īsāko Preces piegādes termiņu (Uzaicinājuma 1.punkta “Tehniskais piedāvājums” 3.2.apakšpunkts).

**3.3.** Komisija pēc lēmuma pieņemšanas sazināsies tikai ar to pretendentu, kurš tiks atzīts par uzvarētāju iepirkumā, un informāciju par pieņemto lēmumu publicēs VID tīmekļvietnē paziņojumā par iepirkumu.

## Finanšu piedāvājums

*3.tabula*

|  |  |  |
| --- | --- | --- |
| **Nr. p.k.** | **Iepirkuma priekšmets** | **Cena par 1 ( vienu) vienību**  **EUR bez PVN** |
| 1. | *Dokumentu lasītājs* |  |

Nosacījumi finanšu piedāvājuma iesniegšanai:

1. Pretendents nedrīkst iesniegt vairākus piedāvājuma variantus.
2. Cenām jābūt norādītām EUR bez PVN, norādot ne vairāk kā *2 (divas)* zīmes aiz komata.
3. Pretendenta iesniegtajā finanšu piedāvājumā norādītā cena EUR bez PVN *neveidos iepirkuma kopējo cenu EUR bez PVN un tiks izmantota piedāvājuma ar viszemāko cenu noteikšanai*.
4. **NOSACĪJUMI PIEDĀVĀJUMA IESNIEGŠANAI**
5. **Piedāvājumu pretendents var iesniegt līdz 2024. gada 14.oktobra plkst. 10.00, nosūtot piedāvājumu uz elektroniskā pasta adresi: Antra.Vimane@vid.gov.lv.**
6. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
7. Pēc piedāvājuma iesniegšanas termiņa beigām pretendentam nav tiesību mainīt savu piedāvājumu.
8. Piedāvājumu nepieciešams iesniegt elektroniskā formātā, izmantojot drošu elektronisko parakstu.
9. Piedāvājumam jābūt aizsargātam, izmantojot šifrēšanu. Instrukciju skat. 1.pielikumā.
10. **Piedāvājuma iesniedzējs 2024. gada 14.oktobrī no plkst. 10.00 līdz plkst. 11.00 nosūta uz elektronisko pasta adresi: Antra.Vimane@vid.gov.lv paroli (šifru) šifrētā piedāvājuma atvēršanai.**
11. Piedāvājumu, kas nav iesniegts noteiktajā kārtībā vai kas ir iesniegts nešifrētā veidā un/vai kuram šīs sadaļas 6. punktā noteiktajā termiņā nav atsūtīta parole, Pasūtītājs neizskata.
12. Lai piedāvājums tiktu saņemts VID, lūdzam personas piedāvājumu iesniegšanai izmantot e-pastu, kura sūtījuma FROM adreses domēns sakrīt ar faktiskā sūtītāja domēnu. *(Saskaņā ar 2015.gada 28.jūlija Ministru kabineta noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 15.15. un 15.16.punktā noteikto kopš 2021.gada 1.janvāra valsts un pašvaldību institūcijām visiem ienākošajiem sūtījumiem ir jāveic e-pastu pārbaude izmantojot autentifikācijas protokolu (DMARC), kas ietver sevī arī sūtītāja identifikatora (SENDERID) pārbaudi. Sūtījuma FROM adreses domēna nesakritības gadījumā ar faktiskā sūtītāja domēnu, sūtītāja identifikatora SENDERID validācija nenotiek veiksmīgi, e-pasts tiek uzskatīts par viltotu un netiek piegādāts adresātam.)*
13. Aicinām pretendentu pēc piedāvājuma nosūtīšanas pārliecināties vai tiek saņemta atbilde, kas apliecina piedāvājuma saņemšanu. Atbildes nesaņemšanas gadījumā zvanīt – Antrai Vīmanei, tālr. 67120205

|  |  |
| --- | --- |
| **Pretendenta nosaukums:** |  |
| Reģistrācijas Nr.: |  |
| Juridiskā un faktiskā adrese: |  |
| Kontaktpersona: |  |
| Tālrunis: |  |
| E-pasta adrese un e-Adrese: |  |
| Bankas rekvizīti: |  |

Pretendenta pilnvarotā persona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds)

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

**Piedāvājuma šifrēšana**

Instrukcija:

1. Uz faila nosaukuma vienu reizi nospiež labo peles taustiņu;
2. 7-Zip (*ja šāds nosaukums neuzrādās, tad ir nepieciešams lejupielādēt attiecīgo programmu –* [*https://www.7-zip.org/*](https://www.7-zip.org/));
3. Ielikt arhīvā;
4. Ievadīt savu paroli;
5. Labi;
6. Šifrēto failu paraksta ar drošu elektronisko parakstu – <https://www.eparaksts.lv/lv/>.

A screenshot of a computer

Description automatically generated



Izveidotais šifrētais piedāvājums (dzeltenā mapīte).



1. *Aizpilda pretendents, ierakstot vārdu* ***“APLIECINĀM”*** *vai* ***“NODROŠINĀSIM”****, vai* ***“PIEKRĪTAM”****, vai citādi raksturojot savas spējas nodrošināt prasību ievērošanu.* [↑](#footnote-ref-2)
2. *Pretendentam ir jānorāda Preces modeļa nosaukums, marka vai artikuls un interneta adrese, kurā var atrast informāciju par attiecīgo Preces modeli vai norāda attiecīgās Preces modeļa kārtas numuru savā piedāvājumā ietvertajā katalogā ar Preces modeļa aprakstu, lai identificētu katalogā norādīto Preces modeli.* [↑](#footnote-ref-3)